text: Ny fængselsdom til mand bag fyrværkeri-eksplosion i Andst
  22 september 2016 kl. 20.01
  45-årig mand er blevet idømt to års fængsel for omfattende handel ulovligt fyrværkeri på Fyn. Han er tidligere dømt for at drive en illegal fyrværkerifabrik i Andst, der i 2011 sprang i luften, hvorved to blev dræbt.
  Fire personer er torsdag af Retten i Odense blevet kendt skyldige i overtrædelse af fyrværkeriloven. Det fortæller TV 2 FYN
  Hovedbagmanden, en 45-årig mand, blev idømt to års ubetinget fængsel for at have produceret og solgt store mængder ulovligt fyrværkeri. Sagen rullede, da politiet fandt 795 kg kemikalier og 9450 færdige kanonslag i en maskinhal i Krogsbølle ved Otterup på Fyn.
  De resterende tre slap med betinget domme.
  Selv har den 45-årige tidligere erkendt, at han producerede fyrværkeri. Men han nægtede, at det bragte andre i fare.
  Den 45-årige er tidligere straffet for at levere kemikalier til en anden ulovlig fyrværkerifabrik, der sprang i luften i 2011. Det var i den lille by Andst ved Vejen, at et lager med ulovligt fyrværkeri sprang i luften den 8. oktober 2011. Den ulykke kostede to mennesker livet.
  Du kan se vores dækning af fyrværkerieksplosionen tilbage i 2011 her.
  